ผมมีตุ่มสีขาวออกเหลืองๆ คล้ายหนองอยู่ตรงอวัยวะเพศ​ข้างใน อะครับผมเป็นอะไรหรอ มันเป็นมาตั้งแต่เด็กแล้ว ตอนโตกฌเริ่มเยอะขค้
สวัสดีค่ะ ตุ่มสีขาวออกเหลืองคล้ายหนองที่อวัยวะเพศชาย หากเป็นมาตั้งแต่เด็กๆ แล้ว น่าจะเป็น fordyce spot ซึ่งคือต่อมไขมัน ไม่ได้จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่องคชาตและผิวหนังของถุงอัณฑะ ที่อวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา แต่หากต้องการรักษาเพื่อความสวยงาม อาจปรึกษาแพทย์เฉพาะทางด้านผิวหนัง เพื่อพิจารณาใช้ยาทา เช่น ยา tretinoin และ/หรือร่วมกับการเลเซอร์อย่างไรก็ตาม อาจเป็นเนื้องอกของผิวหนังหรือเยื่อบุชนิดต่างๆ ก็ได้ แต่ก็ไม่น่ามีจำนวนเยอะที่ขึ้น น่าจะโตขึ้นเรื่อยๆ มากกว่าทั้งนี้ หากต้องการการวินิจฉัยที่แน่นอน ก็ควรไปพบแพทย์เพื่อตรวจค่ะ